Finnairin lennolla nolo moka: metsästäjiä kutsuttiin "intohimoisiksi luusereiksi"

Finnairin lennoilla on esitetty Eränkävijät-televisiosarjaa, jonka outo esittelyteksti on herättänyt matkustajissa kummastusta. Lukijan kuva

Jari Pietiläinen

Finnairin lennolla on esitetty Eränkävijät-televisiosarjaa, jonka esittelymainos on herättänyt matkustajissa hämmennystä.

Eränkävijät-sarjan esittelytekstissä kerrotaan, että "sarjassa seurataan viiden intohimoisen luuserin elämää".

Onko niin, että Finnairissa ajatellaan metsästäjien ja kalastajien olevan "intohimoisia luusereita"?

– Saamamme ohjelmapaketin materiaaleihin oli päässyt todella valitettava kirjoitusvirhe. Olemme pahoillamme, ettei tätä virhettä huomattu, kun ohjelma päivitettiin kaukolentokoneiden viihdejärjestelmäämme, kertoo Finnairin mediasuhteiden johtaja Päivyt Tallqvist

Tallqvistin mukaan Finnair on saanut kirjoitusvirheestä yksittäisiä asiakaspalautteita.

– Korjaamme tämän heti seuraavassa järjestelmäpäivityksessä, joka tehdään lähipäivinä. Olemme pahoillammevirheen aiheuttamasta mahdollisesta mielipahasta.

Eränkävijät-sarja esitettiin alunperin Yle1:n kanavallasyksyllä 2016. Ylen mukaan sarja seuraa viiden intohimoisen eränkävijän elämäntapaa ja suhdetta ympäristöönsä.

Heitä yhdistää rakkaus luontoon, vaikka taustoiltaan ja tarinoiltaan he ovat lähes toistensa vastakohtia ja kotoisinkin Suomen eri kolkista.